MEGÁLLAPODÁS

Youtuber tábor szervezőjének adatai:

**Korda Filmstúdió Szolgáltató Zártkörűen Működő Részvénytársaság**

székhely: 2091 Etyek, Korda út 1572. hrsz.

cégjegyzékszám: 07-10-001462

adószám: 13969367-2-07

képviseli Rajnai György és Róna Krisztina igazgatósági tagok együttesen

AKorda Filmstúdió Szolgáltató Zrt., mint a Korda Filmpark Látogatóközpont (2091 Etyek, Korda út 1572 hrsz.) üzemeltetője, valamint a Korda Stúdió (2091 Etyek, Korda út 1572 hrsz.) meghatározott területeinek jogszerű bérlője a 2021. június 28. és 2021. július 02. napja közötti 5 napos időtartamban Youtuber Tábort (a továbbiakban: Youtuber Tábor) szervez az alábbiak figyelembevételével.

1. A Korda Filmstúdió Szolgáltató Zrt. által szervezett youtuber táborba a szervező honlapján közzétett jelentkezési lap kitöltésével lehet <https://kordafilmpark.hu/workshop/> jelentkezi, a felek közötti jogviszony a jelentkezési lap kitöltésével, elküldésével jön létre. A jelentkező a jelentkezéssel kifejezetten elismeri, hogy a Tábor részvételi feltételeit, valamint az Adatkezelési Tájékoztatóban foglaltakat megismerte, azokat elfogadja.
2. A Youtuber tábor díja 125.000, - Ft azzal, hogy tartalmazza az egyszeri étkezés díját. A jelentkező a tábor díjának megfizetésére a jelentkezéstől számított 3 munkanapon belül köteles, a Korda Filmstúdió Szolgáltató Zrt. bankszámlájára történő átutalással:

Szervező bankszámlaszáma: Takarék Bank: 50440016-10012662

A közlemény rovatban kérjük feltüntetni: youtuber tábor elnevezést és a jelentkező nevét.

**3.** A részvétel feltétele, hogy a youtuber tábor díja a 2. pontban rögzítettek szerint megfizetésre kerüljön a Korda Filmstúdió Szolgáltató Zrt. részére és a Jelentkező a jelen megállapodásban foglaltakat maradéktalanul elfogadja.

**4.** A Korda Filmstúdió Szolgáltató Zrt. a változtatás jogát a Programhoz képest mind a foglalkozások napirendjét, mind a szakmai programokat illetően fenntartja (időjárás, filmforgatások rendje stb.). A Program magyar nyelven zajlik.

**5.** A jelentkező nyilatkozik arról, hogy a táborozásnak megfelelő egészségügyi állapotban van és vállalja, hogy abban az esetben, ha egészségi állapotában bármiféle negatív változás áll be, úgy a Korda Filmstúdió Szolgáltató Zrt. képviselőjét haladéktalanul értesíti, egyben elfogadja, hogy a betegség időtartama alatt - a teljes gyógyulásig – nem vehet részt a Youtuber Táborban.

**7.** A tábor ideje alatt a jelentkező köteles betartani a jelen megállapodásban foglalt feltételeket, elfogadni a Program vezetésével megbízott személyek irányítását, valamint betartani a Korda Filmpark Látogatóközpont és a Korda Stúdió házirendjét, működési szabályait, amelyek a helyszínen nyomtatott formában rendelkezésre állnak. A Korda Filmstúdió Szolgáltató Zrt. felelőssége nem terjed ki a jelentkező által a táborba hozott eszközökre (például mobiltelefon, zenelejátszó, fényképezőgép, kamera stb.), továbbá a Helyszínen kívül bekövetkező eseményekre.

**8.** A jelentkező a Youtuber táborban történő részvétel lemondására a 2021. június 23-ig jogosult, ezt követően a részvételi díj befizetése kötelező, illetve a befizetett részvételi díj nem kerül visszatérítésre.

**9.** Ha a youtuber tábor a Korda Filmstúdió Zrt-nek felróható okból hiúsul meg, ebben az esetben a Korda Filmstúdió Szolgáltató Zrt. a meghiúsult tábor már megfizetésre került díját visszafizeti. Felek megállapodnak, hogy a Korda Filmstúdió Szolgáltató Zrt. a részvételi díj visszafizetésére a tábor végéig, kamatmentesen jogosult.

**10.** Felek kötelesek egymást haladéktalanul, de legkésőbb 1 munkanapon belül írásban értesíteni a jelen megállapodásban rögzített adataikban bekövetkezett változásról.

**11.** A Korda Filmstúdió Szolgáltató Zrt. nyilatkozik, hogy Magyarországon bejegyzett gazdasági társaság. Jelentkező nyilatkozik, hogy magyar állampolgár és sem cselekvő-, sem szerződéskötési képességében korlátozva nincsen.

**12. Jelen megállapodásban nem szabályozott kérdésekben a Polgári Törvénykönyv, illetve az egyéb vonatkozó jogszabályi rendelkezések az irányadóak.**